Bár kényelmesnek tűnhet az a megoldás, hogy a jelszavakat a böngészőben tároljuk, ez ugyanakkor nagyon veszélyes is lehet, mivel bárki könnyedén lecsaphat a jelszavainkra, ha sikeresen hozzáfértek a számítógépünkhöz. A kiberbűnözők hozzáférést szerezhetnek távolról a számítógépünkhöz vagy telefonunkhoz, a kártékony kódok segítségével vagy más típusú kibertámadások által. Emellett fennáll annak a veszélye is, hogy ellopják a készülékünket.
De ha olyan színvonalas jelszókezelő szoftvert használunk, mint a 1Password vagy a Dashlane, akkor minden jelszavunkat a saját eszközünkön titkosítja a szoftver a 256 bites AES titkosítás alkalmazásával (ugyanezt a technológiát használják a bankok és a katonaság), és senki sem férhet hozzá a jelszavainkhoz a mesterjelszó nélkül. Mindegyik csúcskategóriás jelszókezelő program zéró tudás alapú technológiát használ, vagyis senki — még a szoftvercég saját műszaki csapata sem — nem ismerheti meg a mesterjelszavunkat.
Ezen felül, ha dedikált jelszókezelő programot használunk, minden fajta böngésző és operációs rendszer között szinkronizálhatjuk a jelszavainkat, így az összes jelszavunk bármikor könnyedén hozzáférhető lesz számunkra, amikor szükségünk van rájuk. Ráadásul az önálló jelszókezelő programok rengeteg extra opciót kínálnak, amelyek hiányoznak a böngésző alapú jelszókezelő funkciókból. Többek között ilyen lehetőség a jelszómegosztás, a jelszóbiztonsági ellenőrzés, az adatszivárgások nyomon követése, valamint a vészhelyzeti hozzáférés.